**SPLITSKO-DALMATINSKA ŽUPANIJA**

**PROGRAM RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**ZA OPĆINU PODSTRANA**

NACRT PRIJEDLOGA

**SADRŽAJ PROGRAMA**

1. Ukupna površina poljoprivrednog zemljišta u vlasništvu države na području Općine Podstrana, iznosi: 2365 m2.
2. Podaci o dosadašnjem raspolaganju

Na području Općine Podstrana nije bilo uopće raspolaganja poljoprivrednim zemljištem u vlasništvu Republike Hrvatske.

**T-1 Prikaz dosadašnjeg raspolaganja po svim oblicima - površina u ha**

|  |  |  |  |
| --- | --- | --- | --- |
| **R.br.** | **OBLIK RASPOLAGANJA**  **( skraćeni naziv iz ugovora)** | **Ukupan broj ugovora** | **Ukupna površina po ugovorima** |
|  | **zakup** | **0** | **0** |
|  | **dugogodišnji zakup** | **0** | **0** |
|  | **koncesija** | **0** | **0** |
|  | **privremeno korištenje** | **0** | **0** |
|  | **prodaja (neotplaćeno)\*** | **0** | **0** |
|  |  |  |  |

\*napomena: ovdje upisati samo površine koje su prodane, a neotplaćene

Ovdje je potrebno navesti sve oblike raspolaganja po svim dosadašnjim zakonima na temelju prijašnjih Zakona

1. Sumarni pregled površina poljoprivrednog zemljišta u vlasništvu države prema oblicima raspolaganja

**T-2 Prikaz ukupnih površina po oblicima raspolaganja**

|  |  |  |
| --- | --- | --- |
| **OBLIK RASPOLAGANJA** | **Površina**  **u m2** | **NAPOMENA**  **(minirano, višegodišnji nasadi i sustavi odvodnje i navodnjavanja)** |
| površine određene za **povrat** | **0** | **-** |
| površine određene za **prodaju**  - jednokratno, maksimalno  do 25% | **0** | **-** |
| površine određene za **zakup** | **2365** | **-** |
| površine određene za **zakup za ribnjake** | **0** | **-** |
| površine određene za **zakup zajedničkih pašnjaka** | **0** | **-** |
| površine određene za **ostale namjene**  - jednokratno, maksimalno  do 5% | **0** | **-** |

**MAKSIMALNA POVRŠINA ZA ZAKUP iznosi:** 2365 m2.

**NAPOMENA/OBRAZLOŽENJE** (određene specifičnosti za područje jedinice lokalne samouprave):

|  |
| --- |
| Prema inicijalnim službeno dostavljenim podacima Državne geodetske uprave ukupna površina poljoprivrednog zemljišta sa upisanim posjednikom Republikom Hrvatskom, koje je u katastarskom operatu nadležnog Područnog ureda za katastar Split, upisana kao poljoprivredno zemljište na nositelja prava Republiku Hrvatsku iznosi 44291 m2. Međutim, nakon prikupljenih podataka od nadležnih institucija, sukladno Pravilniku o dokumentaciji potrebnoj za donošenje Programa raspolaganja poljoprivrednim zemljištem u vlasništvu Republike Hrvatske („Narodne novine“, broj 27/18), uvidom u Prostorni plan, uvidom u Zemljišnu knjigu, te analizom svake pojedine čestice, utvrđeno je da ukupna površina čestica koje su u naravi poljoprivredno zemljište i nalaze se u vlasništvu Republike Hrvatske te ispunjavaju uvjete da se mogu uvrstiti u predmetni Program iznosi 2365 m2 . Naime, neke od čestica na kojima je upisana Republika Hrvatska, sa upisanom poljoprivrednom kulturom u naravi se nalaze u koridoru brze ceste (Vijadukt Krpotin – kat.čest. 6069, 6063 i 6053 K.O. Donja Podstrana, površine 2140 m2 ). Pojedine čestice (3705/7, 3313/2, 3313/3 K.O. Donja Podstrana) se nalaze u dijelu nerazvrstanih cesta, neke su izgrađene (kat.čest. 4415/1, 448/1, 5139), a na jednoj je upisana zabilježba spora (kat.čest. 447 K.O. Donja Podstrana, površine 1436 m2). Dakle, iako je u Zemljišnoj knjizi i Državnoj geodetskoj upravi, Područnoj upravi za katastar Split, upisana poljoprivredna kultura na pojedinim katastarskim česticama, one u naravi ne predstavljaju poljoprivredno zemljište, te se kao takve nisu mogle uvrstiti u predmetni Program. |

**DETALJNA RAZRADA** **PROGRAMA RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE ZA OPĆINU PODSTRANA**

1. **ZEMLJOPISNI PODACI O OPĆINI PODSTRANA**

Općina Podstrana zauzima ukupno 11,50 km2 površine od podnožja planine Perun uz donji tok rijeke Žrnovnice na sjeverozapadu, do brežuljka Mutogras na jugoistoku. Obalni dio proteže se 6 km longitudinalno, nizom razvedenih šljunkovitih uvala i plaža. Sastoji se od dvije katastarske općine, i to: Donja Podstrana i Gornja Podstrana. Područje općine Podstrana podijeljeno je na ukupno 10 naselja.

# GOSPODARENJE POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE ZA OPĆINU SOPJE

Sukladno Zakonu o poljoprivrednom zemljištu (NN 20/2018, u daljnjem tekstu: Zakon) poljoprivredno zemljište je dobro od interesa za Republiku Hrvatsku i ima njezinu osobitu zaštitu. Poljoprivrednim zemljištem u smislu ovoga Zakona smatraju se poljoprivredne površine koje su po načinu uporabe u katastru opisane kao: oranice, vrtovi, livade, pašnjaci, voćnjaci, maslinici, vinogradi, ribnjaci, trstici i močvare kao i drugo zemljište koje se može privesti poljoprivrednoj proizvodnji.

Poljoprivredno zemljište mora se održavati pogodnim za poljoprivrednu  
proizvodnju. Pod održavanjem poljoprivrednog zemljišta pogodnim za poljoprivrednu  
proizvodnju smatra se sprječavanje njegove zakorovljenosti i obrastanja višegodišnjim raslinjem, kao i smanjenje njegove plodnosti.

Raspolaganje poljoprivrednim zemljištem u vlasništvu države u smislu ovoga  
Zakona predstavlja: zakup i zakup za ribnjake, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, davanje na korištenje izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti.

Osnovna načela raspolaganja državnim poljoprivrednim zemljištem na području Općine Podstrane su:

* Državno poljoprivredno zemljište treba biti u funkciji poljoprivredne proizvodnje uzimajući u obzir tradicijsku proizvodnju ovog kraja i specifičnosti pojedinih poljoprivrednih površina definiranih ovim Programom,
* Općina Podstrana sve slobodne površine državnog poljoprivrednog zemljišta odrediti će za zakup,
* Prilikom davanja u zakup državnog poljoprivrednog zemljišta poštivati će se odredbe čl. 36 Zakona i odluke općine o maksimalnoj površini koja se može dati u zakup pojedinoj pravnoj ili fizičkoj osobi na području općine Podstrana koja je sastavni dio ovog Programa,
* Promjena namjene poljoprivrednog zemljišta u nepoljoprivredne svrhe provoditi će se u skladu s dokumentima prostornog uređenja,
* Preko općinskih službi i nadležnih institucija provodit će se stalni nadzor i poduzimati mjere za nepoštivanje preuzetih obveza za one koji raspolažu državnim poljoprivrednim zemljištem koje se dobili putem javnog natječaja.

# 

# UKUPNA POVRŠINA POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE

### Ukupna površina poljoprivrednog zemljišta u vlasništvu Republike Hrvatske, upisana kao poljoprivredno zemljište, te ispunjava uvjete da se da u zakup iznosi 2365 m2.

Popis svih katastarskih čestica poljoprivrednog zemljišta u vlasništvu Republike Hrvatske za Općinu Podstrana nalazi se u PRIVITKU 1.



Slika: Površina i oblik Općine Podstrana

Izvor: Državna geodetska uprava

# PODACI O DOSADAŠNJEM RASPOLAGANJU POLJOPRIVREDNIM ZEMLJIŠTEM U VLASNIŠTVU DRŽAVE

Poljoprivrednim zemljište u vlasništvu Republike Hrvatske na području Općine Podstrana nije se do sada uopće raspolagalo.

# POVRŠINE ODREĐENE ZA ZAKUP

Maksimalna površina koja se na području Općine Podstrana može dati u zakup pojedinoj fizičkoj ili pravnoj osobi iznosi 2365 m2.

Na području Općine Podstrana za zakup poljoprivrednog zemljišta određeno je 2365 m2.

Kopije katastarskih planova s prikazom svih katastarskih čestica poljoprivrednog zemljišta u vlasništvu Republike Hrvatske koje su određene za davanje u zakup, privitak su ovom Programu, a pregled čestica može se izvršiti na sljedećoj stranici <https://geoportal.dgu.hr/>

Tablica 3: Poljoprivredno zemljište određeno za zakup koje nije niti pod jednim oblikom raspolaganja prema katastarskim općinama

|  |  |
| --- | --- |
| **Naziv katastarske općine** | **Površina (m2)** |
| Donja Podstrana | **2365** |
| Gornja Podstrana | **-** |
| **Ukupno** | **2365** |

Izvor: Državna geodetska uprava, Općina Podstrana - obrada autora

# POVRŠINE ODREĐENE ZA PRODAJU

Na području Općine Podstrana ne postoje površine poljoprivrednog zemljišta u vlasništvu Republike Hrvatske određene za prodaju.

# POVRŠINE ODREĐENE ZA POVRAT

Nije nam poznato da li na području Općine Podstrana postoje površine poljoprivrednog zemljišta u vlasništvu Republike Hrvatske određene za povrat. Naime, od nadležnog Ureda državne uprave u Splitsko-dalmatinskoj županiji dobili smo dopis u kojem su nas izvijestili kako ne posjeduju evidencija čestica koje su u postupku povrata, već jedino evidenciju prema imenu podnositelja zahtjeva.

# POVRŠINE ODREĐENE ZA ZAKUP ZA RIBNJAKE

Na području Općine Podstrana ne postoje površine poljoprivrednog zemljišta u vlasništvu Republike Hrvatske određene za zakup za ribnjake.

# POVRŠINE ODREĐENE ZA ZAKUP ZAJEDNIČKIH PAŠNJAKA

Na području Općine Podstrana ne postoje površine poljoprivrednog zemljišta u vlasništvu Republike Hrvatske određene za zakup zajedničkih pašnjaka.

# POVRŠINE ODREĐENE ZA OSTALE NAMJENE

Na području Općine Podstrana ne postoje površine poljoprivrednog zemljišta u vlasništvu Republike Hrvatske određene za ostale nepoljoprivredne namjene.

**PRIVITAK:**

1. **Dokumentacija sukladno Pravilniku o dokumentaciji potrebnoj za donošenje Programa raspolaganja poljoprivrednim zemljištem u vlasništvu RH (NN 27/2018):**

* Kopije katastarskog plana DGU,
* Zemljišnoknjižni izvadci, Posjedovni listovi,
* Očitovanje Ureda državne uprave u županiji o podnesenim zahtjevima za povrat oduzete imovine,
* Uvjerenje Hrvatskih šuma d.o.o.,
* Uvjerenje Hrvatskog centra za razminiranje,
* Očitovanje Hrvatskih voda,
* Uvjerenje Upravnog tijela županije nadležnog za prostorno uređenje jesu li predmetne čestice u obuhvatu postojećeg i/ili planiranog sustava javnog navodnjavanja,

**PRIVITAK 1.**

